ལྷོ་ཨ་ཕི་རི་ཀའི་སྲིད་འཛིན་ཟུར་པ་ནེལ་སོན་མན་ཌེ་ལ་མཆོག་དམ་པ་དེའི་རླབས་ཆེན་བྱས་རྗེས་དང་༸གོང་ས་མཆོག་དང་མཛའ་འབྲེལ། ལྷོ་ཨ་ཕི་རི་ཁའི་སྐུ་ཚབ་དོན་ཁང་བཅས་ཀྱི་སྐོར་བཅར་འདྲི་ཞུས་པ། – བོད་མིའི་སྒྲིག་འཛུགས།
སྐད་ཡིག།
हिन्दीEng中文
Subscribe
མདུན་ཤོག
བོད་ཀྱི་སྐོར།
བོད་ཀྱི་རྒྱལ་དར།
བོད་རྒྱལ་ཁབ་ཆེན་པོའི་རྒྱལ་གླུ།
བོད་མིའི་སྒྲིག་འཛུགས།
བཙན་བྱོལ་བོད་མིའི་བཅའ་ཁྲིམས།
བོད་མིའི་སྤྱི་ཚོགས།
དགའ་ལྡན་ཕོ་བྲང་།
ཁྲིམས་ལུགས་དབང་འཛིན།
སྤྱི་འཐུས་ལྷན་ཚོགས།
བཀའ་ཤག
འོས་བསྡུ་ལས་ཁང་།
ལས་བྱེད་འདེམས་ལྷན།
སྤྱི་ཁྱབ་རྩིས་ཞིབ་ལས་ཁང་།
གནད་ཡོད་མི་སྣ་ཁག
བློན་ཆེན་ལས་ཁུངས་ཁག
ཆོས་རིག་ལས་ཁུངས།
ནང་སྲིད་ལས་ཁུངས།
དཔལ་འབྱོར་ལས་ཁུངས།
ཤེས་རིག་ལས་ཁུངས།
བདེ་སྲུང་ལས་ཁུངས།
ཕྱི་དྲིལ་ལས་ཁུངས།
འཕྲོད་བསྟེན་ལས་ཁུངས།
གསར་འཕྲིན།
གསར་གནས།
གཞུང་འབྲེལ་གསར་འགྱུར།
གསལ་བསྒྲགས།
བོད་ནང་གི་ཛ་དྲག་གནས་ཚུལ།
དཔེ་དེབ་རིགས།
དུས་དེབ།
རྒྱལ་གཅེས་པ།
གསུང་འཕྲིན་ཁག
༸གོང་ས་མཆོག
བཀའ་ཤག
སྤྱི་འཐུས་ལྷན་ཚོགས།
ཛ་དྲག་གནས་ཚུལ།
རྒྱལ་གཅེས་པ།
འབྲེལ་གཏུགས་ཁ་བྱང་།
དྲྭ་ཚིགས་ཁག
མང་གཙོའི་ཀ་བ།
ཆེས་མཐོའི་ཁྲིམས་ཞིབ་ཁང་།
བོད་མི་མང་སྤྱི་འཐུས་ལྷན་ཚོགས།
བོད་ཡིག།
English
རང་དབང་ཅན་གྱི་སྡེ་ཚན།
འོས་བསྡུ་ལས་ཁང་།
བློན་ཆེན་ལས་ཁུངས་ཁག
ཆོས་རིག་ལས་ཁུངས།
ནང་སྲིད་ལས་ཁུངས།
ཤེས་རིག་ལས་ཁུངས།
འཕྲོད་བསྟེན་ལས་ཁུངས།
སྐུ་ཚབ་དོན་གཅོད་ཁང་།
ལྡི་ལི་སྐུ་ཚབ་དོན་གཅོདཁང་།
སུད་སི་སྐུ་ཚབ་དོན་གཅོད་ཁང་།
བྱང་ཨ་རི་སྐུ་ཚབ་དོན་གཅོད་ཁང་།
ཉི་ཧོང་སྐུ་ཚབ་དོན་གཅོད་ཁང་།
སྦེལ་ཇམ་སྐུ་ཚབ་དོན་གཅོད་ཁང་།
ཨོ་སི་ཀྲོ་ལི་ཡ་སྐུ་ཚབ་དོན་གཅོད་ཁང་།
ཨ་ཕི་རི་ཀ་སྐུ་ཚབ་དོན་གཅོད་ཁང་།
ཨུ་རུ་སུ་སྐུ་ཚབ་དོན་གཅོད་ཁང་།
བོད་མིའི་སྒྲིག་འཛུགས་ཀྱི་ལས་ཁུངས་གཞན་ཁག
སྤྱི་ཚོགས་ཡར་རྒྱས་ཐེབས་རྩ།
བོད་ཀྱི་སྲིད་བྱུས་ཉམས་ཞིབ་ཁང་།
བོད་ཀྱི་བརྙན་འཕྲིན།
བོད་ཀྱི་འགྲེམས་སྟོན་ཁང་།
གངས་ལྗོངས་དཔལ་འབྱོར་ཞབས་ཞུ་ཁང་།
བོད་མིར་གདུང་སེམས་མཉམ་བསྐྱེད།
དབུ་མའི་ལམ།
མུ་མཐུད།
ཐ་སྙད་དྲ་ཚིགས།
ལམ་སྟོན་གྱི་དྲ་ཚིགས།
ཆོས་ལུགས་ལ་མ་བརྟེན་པའི་བཟང་སྤྱོད་ཀྱི་དྲ་ཚིགས།
བོད་ཡིག་སློབ་སྦྱོང་དྲ་ཚིགས།
དགེ་རྒན་ཁྱད་ལས་ཡར་རྒྱས་དྲ་ཚིགས།
བོད་མིའི་ཁྱད་ལས་དང་བླངས་ལས་གཞི།
མངོན་དགའ་བོད་ཕྲུག་དམིགས་བསལ་དགོས་མཁོ་ཅན་གྱི་སློབ་གྲྭ།
འཛིན་སྐྱོང་སྦྱོང་བརྡར་དང་བདེ་དོན་ཚོགས་པ།
བོད་མིའི་ཡར་ཐོན་ཚོང་ལས་རམ་འདེགས་ལས་གཞི།
སྒྲ་ལྡན་གསར་འགྱུར།
དྲྭ་ཐོག་སྐོར་སྐྱོད།
ལྷོ་ཨ་ཕི་རི་ཀའི་སྲིད་འཛིན་ཟུར་པ་ནེལ་སོན་མན་ཌེ་ལ་མཆོག་དམ་པ་དེའི་རླབས་ཆེན་བྱས་རྗེས་དང་༸གོང་ས་མཆོག་དང་མཛའ་འབྲེལ། ལྷོ་ཨ་ཕི་རི་ཁའི་སྐུ་ཚབ་དོན་ཁང་བཅས་ཀྱི་སྐོར་བཅར་འདྲི་ཞུས་པ།
གསར་ལས་ཁང་གི་གསར་འགོད་པས།
༢༠༡༣-༡༢-༡༦
Subscribe
༢༠༡༣ ཟླ་ ༡༢ ཚེས་ ༡༦ རེས་གཟའ་ཟླ་བ།
༄༅། །ཕྱི་ལོ་ ༢༠༡༣ ཟླ་ ༡༢ ཚེས་ ༥ ཉིན་གྱི་དགོང་དྲོ་ལྷོ་ཨ་ཕི་རི་ཀའི་སྲིད་འཛིན་ཟུར་པ་ནེལ་སོན་མན་ཌེ་ལ་མཆོག་འདས་གྲོངས་སུ་གྱུར་བར་བརྟེན་ཕྱི་ཚེས་ ༩ ཉིན་འདི་གའི་གསར་ཁང་ནས་ཕྱི་དྲིལ་དྲུང་ཆེ་བཀྲ་ཤིས་ཕུན་ཚོགས་ལགས་སུ་དམ་པ་ཁོང་གི་རླབས་ཆེན་བྱས་རྗེས་དང་༸གོང་ས་མཆོག་དང་མཛའ་འབྲེལ། སྐུ་ཚབ་དོན་ཁང་བཅས་ཀྱི་་སྐོར་བཅར་འདྲི་ཞུས་པ་རྣམས་གཤམ་གསལ།
དྲི་བ། ཉེ་ཆར་ལྷོ་ཨ་ཕི་རི་ཀའི་སྲིད་འཛིན་་ཟུར་པ་ནེལ་སོན་མན་ཌེ་ལ་ (Nelson Mandela) མཆོག་འདས་གྲོངས་སུ་གྱུར་སྟབས། ཁོང་ལ་འཛམ་གླིང་མི་དམངས་ཀྱིས་རྒྱུ་མཚན་གང་གི་ཐོག་ནས་མྱ་ངན་གུས་འདུད་ཞུ་གི་ཡོད་དམ།
ལན། སྤྱིར་བཏང་རྒྱལ་སྤྱིའི་ནང་མི་རིགས་དང་རང་དབང་འཐབ་རྩོད་ཀྱི་ལས་རིམ་ཐོག་ལ་དམག་ཆེན་གཉིས་པའི་རྗེས་རྒྱལ་ཁབ་མང་དག་ཅིག་ལ་རང་དབང་དང་རང་བཙན་ཐོབ་པ་བྱུང་ཡོད། དེའི་ནང་ནས་ཨ་ཕི་རི་ཀའི་རྒྱལ་ཁབ་མང་པོ་ཞིག་སྐབས་དེར་སོ་སོར་རང་བཙན་ཐོབ་སྟེ་ལུང་པ་སོ་སོའི་མིས་གཞུང་འདེམས་རྒྱུའི་གོ་སྐབས་བྱུང་ཡོད། འོན་ཀྱང་ལྷོ་ཨ་ཕི་རི་ཀ་ཟུར་དུ་མི་རིགས་དཀར་པོས་དབང་འཛིན་འོག་གནས་ཏེ་ལོ་མང་རིང་མི་རིགས་ནག་པོའི་རང་དབང་སླད་འཐབ་རྩོད་དང་མི་རིགས་ཀྱི་འཐབ་རྩོད་རྒྱུན་དུ་གནང་བའི་ལོ་རྒྱུས་སྙན་གྲགས་ཆེ་བའི་ནོ་བེལ་ཞི་བདེའི་གཟེངས་རྟགས་འབུལ་བཞེས་གནང་མྱོང་མཁན་སྐུ་ཞབས་ནེལ་སོན་མན་ཌེ་ལ་མཆོག་ཆུང་དུས་ཨ་ཕི་རི་ཀའི་རྒྱལ་ཕྲན་ཆུང་ཆུང་ཞིག་གི་རྒྱལ་བརྒྱུད་ཡིན་པ་དང་སློབ་སྦྱོང་ཕྲན་བུ་གནང་འདུག དེ་བཞིན་སོ་སོའི་མི་རིགས་དང་རྒྱལ་ཁབ་ཀྱི་བདེ་སྡུག་ལ་བསམ་བློ་ཤུགས་ཆེ་གཏོང་མཁན་ཆགས་ཏེ། གང་ལྟར་མི་རིགས་དཀར་པོར་འཐབ་རྩོད་བྱས་ནས་མི་ལོ་ ༢༧ བཙོན་ཁང་དུ་བཞུགས་དགོས་བྱུང་ཡོད། མཐར་ཕྱི་ལོ་ ༡༩༩༣ ལོར་བཙོན་གྲོལ་ཐོབ་སྟེ་ཕྱི་ལོ་ ༡༩༩༤ མི་རིགས་དཀར་ནག་གཉིས་ཀྱིས་འོས་བསྡུའི་ལམ་ནས་མི་རིགས་ནག་པོ་ལྷོ་ཨ་ཕི་རི་ཀའི་སྲིད་འཛིན་ཐོག་མ་སྐུ་ཞབས་ནེལ་སོན་མན་ཌེ་ལ་མཆོག་འདེམས་ཐོན་བྱུང་ཡོད། དེར་བརྟེན་ཁོང་ནི་མི་རིགས་དང་རྒྱལ་ཁབ་ཀྱི་ཆེད་འཐབ་རྩོད་ཡུན་རིང་གནང་མྱོང་ཡོད་མཁན་ཞིག་ཡིན་པའི་ཆ་ནས་རྒྱལ་སྤྱིའི་ནང་ཆེ་མཐོང་ཆེན་པོ་ཞུ་བཞིན་ཡོད། དེ་བཞིན་སྲིད་འཛིན་ཆགས་རྗེས་ཨ་ཕི་རི་ཀའི་སྲིད་འཛིན་དང་སྲིད་བློན། དཔོན་པོ་མང་པོ་དང་མི་འདྲ་བར་ཁོང་རང་གིས་དུས་ཡུན་གཅིག་མ་གཏོགས་སྲིད་འཛིན་གནང་མེད།
དེ་རྗེས་མི་གཞན་གྱིས་སྲིད་འཛིན་བྱེད་དགོས་པའི་ལམ་སྲོལ་དམིགས་སུ་བཀར་ནས་བཏོད་དེ་ཐ་བྷོ་ཨེམ་བྷེ་ཀི་Thabo Mbekiགྱིས་སྲིད་འཛིན་གནང་བ་རེད། གཉིས་པ་དེ་ཆབ་སྲིད་ཀྱི་དབུ་ཁྲིད་ཆགས་ཀྱང་ཆབ་སྲིད་ཀྱི་དབང་ཆའི་ཐོག་ལ་ཐུགས་བསམ་མ་བཞེས་པར་རྒྱལ་ཁབ་དང་མི་རིགས་ལ་ཞེན་ཁོག་ཡོད་པའི་རྣམ་འགྱུར་གཉིས་པ་ཞིག་ཐོན་ཡོད། དེ་དེ་བཞིན་ཁོང་གི་བྱས་རྗེས་ལ་ཆེ་བསྟོད་སླད་སྙན་གྲགས་ཅན་གྱི་གཟེངས་རྟགས་ ༢༥༠ ལྷག་ཕུལ་ཡོད་ཁོངས་ནས་ནོ་བེལ་ཞི་བདེའི་གཟེངས་རྟགས་དང་ཨུ་རུ་སུའི་ཆེས་མཐོའི་རྒྱལ་ཁབ་ཀྱི་གཟེངས་རྟགས། རྒྱ་གར་གྱི་གཟེངས་རྟགས། ཨ་རིའི་གསེར་གྱི་རྟགས་མ་སོགས་ཕུལ་ཡོད། དེ་ལྟ་བུའི་ལས་རིམ་ཐོག་ནས་ཁོང་ནི་སྙན་གྲགས་ཅན་ཞིག་ཡིན། གཞན་ཡང་ཁོང་རང་སྲིད་འཛིན་གྱི་གོ་གནས་གཞན་ལ་ཕུལ་ཟིན་ཡང་མི་རིགས་དང་བྱིས་པ། ཤེས་ཡོན་ཐོག་ལ་འབད་བརྩོན་གནང་སྟེ་ལས་རིམ་ཞིག་ཡོད་པ་དེ་ཡང་གཟེངས་བསྟོད་ཅན་ཞིག་ཆགས་ཡོད། དེ་བཞིན་བཙོན་འཇུག་སྐབས་སུའང་མི་རིགས་དཀར་པོའི་ལྷན་ཞི་བདེ་དང་རྒྱལ་ཁབ་ནང་ལྷིང་འཇགས་ཡོང་ཐབས་སླད་བཙོན་ཁང་གི་ཞི་བདེའི་ཚོགས་ཆུང་ཡིན་རུང་ཁོང་རང་ཉིད་ཀྱིས་ཕར་མཇལ་བར་ཕེབས་ཡོད། དེ་བཞིན་མི་རིགས་དཀར་པོའི་སྲིད་འཛིན་གྱི་ལྕམ་སྐུ་ཁོང་རང་གིས་ཆེད་མངགས་མཇལ་བར་བསྐྱོད་པ་དེ་ལྟ་བུའི་སེམས་གུ་ཡངས་དང་སྤྱི་ཚོགས་དོན་དུ་མི་མཉམ་དུ་བསྟུན་མཁས་དང་ཕན་ཚུན་འབྲེལ་བ་ཡག་པོ་ཡོང་རྒྱུའི་འབད་བརྩོན་བྱས་པའི་ཐོག་ནས་གང་ལྟར་དེང་སྐབས་རྒྱལ་སྤྱིའི་ནང་ཚང་མས་གུས་བརྩི་དང་ཆེ་མཐོང་ཞུ་རྒྱུ། དེ་བཞིན་ཁོང་ལ་དགའ་མོས་བྱེད་རྒྱུའི་བརྒྱུད་རིམ་དེ་འདྲ་ཞིག་རེད།
དྲི་བ། ༸གོང་ས་མཆོག་དང་ནེལ་སོན་མན་ཌེ་ལ་མཆོག་རྣམ་གཉིས་ཀྱི་ཐོག་མའི་འབྲེལ་བ་ག་དུས་བྱུང་ཡོད་དམ།
ལན། སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་དང་སྲིད་འཛིན་ཟུར་པ་མན་ཌེ་ལ་མཆོག་མཇལ་འཕྲད་དེ་ང་ཚོ་བོད་མིའི་འཐབ་རྩོད་དང་ལྷོ་ཨ་ཕི་རི་ཀའི་མི་རིགས་ནག་པོའི་འཐབ་རྩོད་དབར་གཅིག་མཚུངས་ཀྱི་བརྒྱུད་ལམ་ཞིག་གཟིགས་པ་དང་། དམིགས་བསལ་དགུ་བཅུ་གོ་གྲངས་ནང་ལ་བོད་ནང་གི་འགྲོ་བ་མིའི་ཐོབ་ཐང་གི་གནད་དོན་དེ་རྒྱལ་སྤྱིའི་ནང་གནད་དོན་གལ་ཆེན་པོ་ཞིག་ཆགས་པ་མ་ཟད། རྒྱལ་སྤྱིའི་འགྲོ་བ་མིའི་ཐོབ་ཐང་གི་ཚོགས་ཆུང་ནང་ཡིན་རུང་བོད་ཀྱི་འགྲོ་བ་མིའི་ཐོབ་ཐང་གླེང་སློང་ཤུགས་ཆེ་བྱེད་བཞིན་ཡོད་སྟབས། གང་ལྟར་ནུབ་ཕྱོགས་རྒྱལ་ཁབ་དང་ཡར་ཐོན་རྒྱལ་ཁབ་མང་པོ་ཞིག་ནས་ང་ཚོར་རྒྱབ་སྐྱོར་ཐོབ་ཀྱི་ཡོད། འོན་ཀྱང་ཨ་ཕི་རི་ཀའི་རྒྱལ་ཁབ་ནང་དཔེ་བཞག་ན། དེའི་སྐབས་འགྲོ་བ་མིའི་ཐོབ་ཐང་ལྷན་ཚོགས་ཀྱི་ཚོགས་མི་བཅུ་ཆགས་ཡོད། དེ་དུས་ང་ཚོར་འོས་ཐོབ་རྒྱུ་མེད་པར་བརྟེན་རྒྱལ་སྤྱིའི་འགྲོ་བ་མིའི་ཐོབ་ཐང་ལྷན་ཚོགས་ནང་དུ་ཡིན་རུང་ང་ཚོར་རྒྱབ་སྐྱོར་ཡོང་རྒྱུའི་ལས་རིམ་གཅིག་དང་། དེ་བཞིན་ལྷོ་ཨ་ཕི་རི་ཀའི་མི་རིགས་ནག་པོའི་དབང་འཛིན་གྱི་གཞུང་ཞིག་བྱུང་ཡོད་སྟབས། དེའི་བརྒྱུད་རིམ་དེ་ང་ཚོར་མིག་དཔེ་ཞིག་དང་ང་ཚོར་ལམ་སྟོན་ཆགས་རྒྱུ། དེ་ལྟ་བུའི་མི་རིགས་དང་གཞུང་ཞིག་ལ་བོད་ཀྱི་གནད་དོན་ལ་གུ་ཡངས་གཟིགས་རྒྱུ་དང་རྒྱབ་སྐྱོར་ཡོང་རྒྱུའི་རེ་བ་བྱས་ནས་ང་ཚོའི་དེའི་སྐབས་ཀྱི་སྒྲིག་འཛུགས་ཕྱི་དྲིལ་ལས་ཁུངས་ལ་ཆ་བཞག་ན།
ཕྱི་ལོ་ ༡༩༩༣ ལོར་ཨ་ཕི་རི་ཀ་དང་དཀྱིལ་ཤར་ཨེ་ཤི་ཡའི་སྡེ་ཚན་བཙུགས་ཡོད། སྡེ་ཚན་དེ་ཕྱི་ལོ་ ༡༩༩༥ ལོར་ལྡི་ལིར་ཨ་ཕི་རི་ཀ་དང་དཀྱིལ་ཤར་ཨེ་ཤི་ཡའི་ལས་ཁུངས་ཞེས་པ་ཞིག་བཙུགས་ཡོད། སྡེ་ཚན་དང་ལས་ཁུངས་དེའི་དམིགས་ཡུལ་གཙོ་བོ་ནི་ཨ་ཕི་རི་ཀ་དང་དཀྱིལ་ཤར་ལུང་པར་བོད་དོན་སྐོར་གསལ་བསྒྲགས་བྱེད་རྒྱུ་དང་བོད་དོན་རྒྱབ་སྐྱོར་འཚོལ་ཞིབ་བྱེད་རྒྱུ་དེ་རེད། དེ་འདྲ་ཡིན་དུས་ང་ཚོའི་ཨ་ཕི་རི་ཀ་ནང་ཆ་བཞག་ན། དེའི་སྐབས་ལ་ལྷོ་ཨ་ཕི་རི་ཀ་དེ་མི་རིགས་ནག་པོའི་གཞུང་གསར་པ་ཞིག་ཆགས་ཏེ། འཐབ་རྩོད་ཀྱིས་ལས་རིམ་བྱས་ཟིན་པ་ཞིག་གི་ང་ཚོར་རྒྱབ་སྐྱོར་ཐོབ་རྒྱུའི་རེ་བ་བྱེད་བཞིན་ཡོད་སྟབས། ཨ་ཕི་རི་ཀའི་ནང་ནས་ལྷོ་ཨ་ཕི་རི་ཀར་་ང་ཚོས་དམིགས་བསལ་འབད་བརྩོན་བྱས་ཏེ་འབྲེལ་ཡོད་ང་རང་ཡིན་རུང་ཕྱི་ལོ་ ༡༩༩༤ ལོར་ཨ་ཕི་རི་ཀར་ཐེངས་དང་པོ་ཕྱིན་པ་ཡིན། དེའི་སྔོན་ལ་ཨ་ཕི་རི་ཀའི་ནང་ང་ཚོའི་སྒྲིག་འཛུགས་ཐོག་ནས་འབྲེལ་བ་ཡོད་པ་ཕལ་ཆེར་མི་གཅིག་གཉིས་ཡོད་མེད་ཀྱི་གནས་སྟངས་རེད། འོན་ཀྱང་དེའི་སྐབས་ཨ་རིའི་གཞུང་འབྲེལ་མིན་པའི་ཚོགས་པ་ཨ་ཕི་རི་ཀའི་ཞི་བདེའི་ལྗོན་ཤིང་ཞེས་པའི་ལས་རིམ་ཞིག་གི་ཐོག་ལ་ང་རང་ལྷོ་ཨ་ཕི་རི་ཀའི་ཀེབ་ཊ་ཨོན།མི་རིགས་ནག་པོ་ཡོངས་རྫོགས་སྡོད་གནས་བྱེད་སའི་ས་ཆ་ཁེ་ལི་ཆ་ཞེས་པ་ཞིག་ཡོད། དེའི་ནང་མི་རིགས་ནག་པོ་སྡོད་སའི་ས་ཆའི་ནང་ལ་མེ་ཏོག་ལྡུམ་རྭ་ཡིན་ནའང་རེད། མི་རིགས་ནག་པོ་སྤྱི་ཡོངས་ནས་བེད་སྤྱོད་གཏོང་ས་ཞིག་བཟོ་སྐྲུན་དང་པོ་བྱས་པ་རེད། དེའི་ལས་རིམ་ལ་འཛུལ་ཞུགས་བྱས་ཏེ་ཉིན་གྲངས་ ༢༡ ཁེ་ལི་ཆ་ཞེས་པར་ལས་ཀ་བྱས་ཏེ་དེ་ནས་ལྷོ་ཨ་ཕི་རི་ཀར་ང་ཚོས་འབྲེལ་བ་ཞུ་རྒྱུའི་ཐབས་ཤེས་བྱས་ཏེ་ཀེབ་ཊ་ཨོན་(Cape Town)ནས། ཌར་བྷན་(Durban) ནས་ཧེ་ཌེལ་བྷག Heidelberg དེ་ནས་ཇོ་ནཱ་སི་བྷག (Johannesberg)དེ་ནས་ཕི་ཊོ་རི་ཡ་(Pretoria)དེ་འདྲ་བརྒྱུད་ནས་འབྲེལ་བ་བཟོས་ཏེ་མཐར་ཕྱི་ལོ་ ༡༩༩༥ ལོར་༸རྒྱལ་བ་རིན་པོ་ཆེ་མཆོག་ཆིབས་སྒྱུར་བསྐྱང་རྒྱུའི་མཛད་འཆར་བཟོ་ཐུབ་ཡོད།
འོན་ཀྱང་དེའི་སྐབས་ཀྱི་གནས་སྟངས་ཤིག་ལ་བརྟེན་ཆིབས་སྒྱུར་བསྐྱངས་ཐུབ་མེད་པར་སོང་ཕྱི་ལོ་ ༡༩༩༦ ཕྱི་ཟླ་ ༤ པའི་ནང་༸རྒྱལ་བ་རིན་པོ་ཆེ་མཆོག་ལྷོ་ཨ་ཕི་རི་ཀར་ཆིབས་སྒྱུར་བསྐྱངས་ཐེངས་དང་པོ་ལེགས་གྲུབ་བྱུང་ཡོད། དེ་བཞིན་ཆིབས་སྒྱུར་བསྐྱངས་སྐབས་ལྷོ་ཨ་ཕི་རི་ཀའི་གཞུང་འབྲེལ་ཐོག་ནས་ཕེབས་བསུ་དང་སྐུ་ཕྱྭའི་སྲུང་སྐྱོབ་འཐུས་སྒོ་ཚང་བ་ཞུས་ཡོད། སྲིད་འཛིན་ནེལ་སོན་མན་ཌེ་ལ་མཆོག་གིས་ཀྱང་སྲིད་འཛིན་གྱི་གཞུང་འབྲེལ་གཟིམ་ཤག་ཡོད་ས་ཀེབ་ཊ་ཨོན་དུ་གཞུང་འབྲེལ་གཟིམ་ཤག་གི་མིང་ལ་ཊན་ཧཱ་སེ་ཟེར་གྱི་རེད། དེར་མཇལ་འཕྲད་མཛད་ཡོད། མཇལ་འཕྲད་སྐབས་ཕན་ཚུན་འཚམས་འདྲི་ཞུ་རྒྱུ་དང་༸རྒྱལ་བ་རིན་པོ་ཆེ་མཆོག་གིས་ནེལ་སོན་མན་ཌེ་ལ་མཆོག་གི་བྱས་རྗེས་ལ་བསྔགས་བརྗོད་དང་བོད་ཀྱི་གནད་དོན་ཁོང་ལ་གསལ་བཤད་མཛད་ཡོད། མཇལ་འཕྲད་ཞུས་པའི་ཞོར་ལ་ང་ཚོའི་སྒྲིག་འཛུགས་ཐོག་ནས་ལྷོ་ཨ་ཕི་རི་ཀར་འབྲེལ་བ་གནང་རྒྱུ་དང་དེ་བཞིན་ལས་ཁུངས་ཤིག་འཛུགས་རྒྱུའི་བཀའ་མོལ་དེ་དུས་བྱུང་ཡོད། དེར་བརྟེན་༸རྒྱལ་བ་རིན་པོ་ཆེ་མཆོག་དང་ནེལ་སོན་མན་ཌེ་ལ་མཆོག་མཇལ་འཕྲད་མཛད་པའི་བརྒྱུད་རིམ་ཐོག་ནས་རེད། སྐུ་པར་མང་པོ་བསྒྲོན་ཡོད་པ་དེ་དག་ནི་ལྷོ་ཨ་ཕི་རི་ཀའི་ནང་ཀེབ་ཊ་ཨོན་ཞེས་པར་རེད། སྤྱིར་བཏང་ཀེབ་ཊ་ཨོན་ཞེས་པ་དེ་ལྷོ་ཨ་ཕི་རི་ཀའི་གྲོས་ཚོགས་རྟེན་གཞི་བྱེད་ས་དེ་རེད། ལྷོ་ཨ་ཕི་རི་ཀའི་ནང་ཚོང་གི་བསྟི་གནས་དེ་ཇོ་ནཱ་སི་བྷག་རེད། ཆབ་སྲིད་ཀྱི་བསྟི་གནས་དེ་པི་ཊོ་རི་ཡ་རེད། ཡང་ཁྲིམས་དང་འབྲེལ་བའི་ཐོག་ནས་རྒྱལ་ས་ཁག་ཁག་ཅིག་ཡོད། དེ་འདྲ་ཡིན་ཙང་ཀེབ་ཊ་ཨོན་དེ་གྲོས་ཚོགས་རྟེན་གཞི་བྱས་པའི་གཞུང་འབྲེལ་གྱི་ལས་ཁུངས་ཆ་ཚང་བ་ཡོད་ལ། སྲིད་འཛིན་གྱི་གཟིམ་ཤག་ཡོད་པ་དེའི་ནང་མཇལ་འཕྲད་མཛད་ཡོད།
དྲི་བ། སྐུ་ངོ་བཀྲ་ཤིས་ཕུན་ཚོགས་ལགས་ཐོག་མར་ལྷོ་ཨ་ཕི་རི་ཀར་དོན་གཅོད་གསར་འཛུགས་གནང་མཁན་ཐོག་མ་དེ་ཡིན་སྟབས། དེ་དུས་གསར་འཛུགས་གནང་སྟངས་ཀྱི་བརྒྱུད་རིམ་གང་འདྲ་ཡིན་ནམ།
ལན། གོང་དུ་ཞུས་པ་ལྟར། དེའི་སྐབས་བོད་མིའི་སྒྲིག་འཛུགས་ཀྱིས་ལྷོ་ཨ་ཕི་རི་ཀར་འབྲེལ་བ་གཏོད་དགོས་རྒྱུ། དེ་བཞིན་ལྷོ་ཨ་ཕི་རི་ཀར་ལས་ཁུངས་འཛུགས་དགོས་རྒྱུ། ལྷོ་ཨ་ཕི་རི་ཀར་ང་ཚོར་རེ་བ་ག་རེ་ཞུ་གི་ཡོད་མེད་གོང་དུ་ཞུས་པ་ལྟར་རེད། ཕྱི་ལོ་ ༡༩༩༤ ལོར་ཐེངས་དང་པོར་ལྷོ་ཨ་ཕི་རི་ཀར་འགྲོ་སྐབས་མི་ངོ་ཤེས་པ་མེད་ཀྱང་རྒྱལ་སྤྱིའི་ལས་རིམ་ཐོག་འཛུལ་ཞུགས་བྱས་པའི་བརྒྱུད་ལམ་ཐོག ཌར་བྷན་དང་ཀེབ་ཊ་ཨོན། པི་ཊོ་རི་ཡ། ཇོ་ནཱ་སི་བྷག བཅས་སུ་མི་རེ་གཉིས་མཇལ་རྒྱུ་བྱུང་། དཔེར་ན་ཀེབ་ཊ་ཨོན་ལ་ང་རང་ཐོག་མར་བསླེབས་སྐབས་ང་བབས་སའི་གནམ་ཐང་དེ་མི་རིགས་དཀར་པོར་ཞེན་ཁོག་ཆེན་པོ་ཡོད་ས་སོ་མར་སེཊ་ཝེས་ཊི་་Somerset West ཞེས་པ་དེ་རེད། དངོས་གཞི་ཉིན་གྲངས་ ༢༡ ལས་ཀ་བྱེད་ས་དེ་མི་རིགས་ནག་པོའི་བསྟི་གནས་ཁཡེ་ལི་ཇ་ཟེར་བ་དེ་རེད། སྐབས་དེ་དུས་མི་རིགས་དཀར་པོ་ཚོ་མི་རིགས་ནག་པོ་སྡོད་སར་ཕྱིན་ཚེ་སྲོག་ཉེན་ཡོད་པའི་གནས་སྟངས་ཆགས་ཡོད་སྟབས། ཁུལ་དེར་འགྲོ་བའི་ལུགས་སྲོལ་མེད། ངའི་ཁུལ་དེའི་ལས་རིམ་རྣམས་ཚར་རྗེས་ང་ཚོས་འབྲེལ་བ་བྱས་ཏེ་སྐབས་དེ་དུས་ལི་ནར་ཌི་གིབ་སོན་Leonard Gibson ལགས་ཀྱིས་ང་ཁོང་གི་རླང་འཁོར་ནང་ཀེབ་ཊ་ཨོན་ནས་ཌར་བྷན་བར་འཁྲིད་བྱུང་། ཌར་བྷན་ཁུལ་དུ་སྐབས་དེར་ལམ་རིམ་ཆོས་ཚོགས་ཀྱི་ལས་བྱེད་ཨེ་ལེ་ཛི་བེཏ་གྷི་རེ་ཧུད་(Elizabeth Gayhood)ལགས་ཞུ་བ་ཞིག་ཡོད། ཁོང་གི་ང་ཚོར་སྡོད་ས་གྲ་སྒྲིག་གནང་བྱང་།
དེ་ནས་ལྷོ་ཨ་ཕི་རི་ཀར་བོད་དོན་རྒྱབ་སྐྱོར་ཚོགས་པ་དང་པོ་བཙུགས་མཁན་རོ་ནལ་ཌོ་པལ་མེར་ལགས་བརྒྱུད་ང་ཚོས་ཌར་བྷན་དུ་བོད་དོན་རྒྱབ་སྐྱོར་ཚོགས་པ་བཙུགས་སྟངས་དང་ལས་ཀ་བྱེད་ཕྱོགས་སྐོར་བཀའ་མོལ་ཞུས། དེ་རྗེས་ལི་ནར་ཌི་གིབ་སན་ལགས་ཀྱིས་ང་ཌར་བྷན་ནས་ཧེ་ཌལ་བྷར་ག་ཁོང་གི་བཞུགས་གནས་དང་། དེ་རྗེས་ཇོ་ཧ་ན་སི་བྷག་ཏུ་སྐབས་དེར་ངོ་ཤེས་ཆགས་པ་ང་ཚོའི་གྲོགས་པོ་རྙིང་པ་གྷ་ཡེ་ལིམ་བྷར་མེན་(Guy Lieberman)ཞུ་པ་ཞིག་ཡོད། ཁོ་གིས་ང་ཚོས་དོན་གཅོད་ཁང་གསར་འཛུགས་ཞུ་རྒྱུས་གཙོས་ང་དེར་ཡོད་སྐབས་ག་དུས་ཡིན་རུང་རོགས་པ་བྱེད་ཐུབ་མཁན་དང་ཐབས་བྱུས་བཟང་པོ་ཡོད་མཁན་ཞིག་རེད། དེ་བཞིན་ཁོང་གིས་བདེ་བ་ཅན་བསྟི་གནས་ཞེས་པ་བོད་ཀྱི་རིག་གཞུང་ཁྱབ་སྤེལ་བྱེད་ཆེད་ཚོགས་པ་ཞིག་བཙུགས་ཡོད། ང་ཚོས་བོད་དང་འབྲེལ་བའི་ལས་དོན་སྤེལ་ཚེ་ཁོང་གིས་ཁོ་བོའི་ནང་མི་དང་བཅས་མི་གྲངས་ ༢༥ ཙམ་ཁྲིད་ནས་ཡོང་གི་ཡོད། ང་ཚོས་གསུམ་བཅུའི་དུས་དྲན་ཐེངས་དང་པོ་སྲུང་བརྩི་ཞུ་སྐབས་ཁོང་དང་ཁོང་གི་ཕ་མ་གཉིས་ཀྱིས་གཙོས་གཅེན་མོ་དང་། གཅུང་མོ། ཞང་པོ། ཞང་པོའི་བུ་ཕྲུག་སོགས་ཁྲིད་དེ་བསླེབས་ཡོད། ང་ཚོར་ལས་ཁུངས་འཛུགས་རྒྱུ་སོགས་ཁྲིམས་སྒྲིག་གི་ཐོག་ཕྱག་རོགས་གནང་མཁན་རྒྱལ་སྤྱིའི་བྱིས་པའི་ཚོགས་པ་ནང་ཕྱག་ལས་གནང་མཁན་སི་ཊུ་ཝར་ཌི་ཝི་ལི་ཡམ་ལགས་ཀྱིས་ང་ཚོར་ཁྲིམས་དང་འབྲེལ་བའི་སློབ་སྟོན་ཧ་ཅང་ཡག་པོ་གནང་ཡོད།
ལྷོ་ཨ་ཕི་རི་ཀའི་གཞུང་ནང་ཆ་བཞག་ན་སྐབས་དེར་ཕྱི་སྲིད་སྡེ་ཚན་གྱི་ཤར་ཨེ་ཤི་ཡ་དང་རྒྱ་ནག་སྡེ་ཚན་གྱི་འགན་འཛིན་ལྕམ་སྐུ་མེ་ཛི་བྷུ་ཀོ་(Mrs.Mazibuko)ལགས་དང་ཁོང་གི་འོག་ལས་ཀ་བྱེད་མཁན་ཨ་ན་ནི་ཨལ་ཧར་(Anneli Ahlers)ལགས་ཁོང་རྣམ་གཉིས་ཀྱིས་ང་ཚོར་རོགས་སྐྱོར་ཧ་ལས་པ་གནང་ཡོད། ད་ལྟ་ང་ཚོའི་དོན་གཅོད་ཀྱི་ས་ཁང་ཡོངས་རྫོགས་ཨ་ན་ནི་ཨ་ལ་སི་ལགས་ཀྱིས་ཞལ་འདེབས་གནང་བ་ཞིག་རེད། ལྕམ་སྐུ་མེ་ཛི་བྷུ་ཀོ་ལགས་ཕྱིས་སུ་པེ་རི་སིའི་ལྷོ་ཨ་ཕི་རི་ཀའི་གཞུང་ཚབ་ཏུ་བསྐོ་གཞག་གནང་སྐབས་ཁོང་གིས་ཕ་རན་སི་བོད་ཀྱི་དོན་གཅོད་ལས་ཁུངས་ལ་ལས་ཁུངས་དང་ལས་ཤག་གི་འཛིན་ཆས་དང་། ཐེ་ཝན་དོན་གཅོད་ལས་ཁུངས་དང་ལས་ཤག་གི་འཛིན་ཆས་བཅས་ཁོ་མོ་བརྒྱུད་ལྷོ་ཨ་ཕི་རི་ཀའི་གཞུང་ཚབ་ནས་མཐུན་འགྱུར་གནང་ཡོད། དེ་བཞིན་ཇོ་ཧ་ན་སི་བྷག་ལ་ཆ་བཞག་ན་དེ་དེ་བཞིན་གྱི་རོགས་སྐྱོར་གནང་མཁན་མང་པོ་བྱུང་ཡོད་པ་ཁོང་རྣམས་དྲན་གསོ་ཞུ་གི་ཡོད། དེའི་ཁོངས་ནས་དམིགས་བསལ་ལིནོ་རི་སི་ཀིན་(Lee Noriskin)ལགས་ཀྱི་ང་ཐོག་མར་ཇོ་ཧ་ན་སི་བྷག་ཏུ་བསླེབས་དུས་མཐུན་འགྱུར་དང་། དེ་རྗེས་མུ་མཐུད་མཐུན་འགྱུར་གནང་མཁན་ཁོང་རྣམ་པའི་བཀའ་དྲེན་ལ་བརྟེན་ང་ཚོས་ལྷོ་ཨ་ཕི་རི་ཀའི་ནང་དོན་གཅོད་བཙུགས་ཐུབ་ཡོད། དོན་གཅོད་ཡིན་ནའང་དེའི་སྐབས་ཀྱི་གནས་སྟངས་ཧ་ཅང་ཡག་པོ་རེད་ལ། ལྷོ་ཨ་ཕི་རི་ཀའི་གཞུང་ནས་ང་ཚོ་དོན་གཅོད་ལས་བྱེད་རྣམས་ལ་ཐོངས་ཆན་དེ་ལྷོ་ཨ་ཕི་རི་ཀའི་ཕྱི་སྲིད་ལས་ཁུངས་ནས་གནང་གི་ཡོད། ལས་བྱེད་པ་ཚོར་ཁྲལ་ཕུལ་མ་དགོས་པ་དང་། ང་ཚོའི་ལས་ཁུངས་དང་ལས་ཤག་ཡོངས་རྫོགས་རང་དག་ཡིན་པ། དེ་བཞིན་ཕྱི་ལོ་ ༡༩༩༤ ལོར་འགྲོ་བ་མིའི་ཐོབ་ཐང་ལྷན་ཚོགས་ཐོག་ལྷོ་ཨ་ཕི་རི་ཀའི་གཞུང་གི་ངོས་ནས་བོད་དོན་ཐོག་གླེང་སློང་བྱས་པ་འདི་ལྟ་བུའི་བརྒྱུད་རིམ་བྱུང་ཡོད།
དྲི་བ། དུས་ཚོད་གཅིག་ལ་༸གོང་ས་༸སྐྱབས་མགོན་ཆེན་པོ་མཆོག་ལྷོ་ཨ་ཕི་རི་ཀར་ཆིབས་སྒྱུར་བསྐྱངས་ཐུབ་པ་དང་། གཞུང་འབྲེལ་སྣེ་ལེན་སོགས་གཞུང་འབྲེལ་གྱི་ཆེ་མཐོང་ཞུས་ཡོད། འོན་ཀྱང་ལོ་ཤས་ཤིག་གི་སྔོན་༸གོང་ས་མཆོག་ལ་ཆོས་དཔོན་ཊུ་ཊུ་མཆོག་གི་སྐྱེས་སྐར་ལ་གདན་ཞུ་གནང་ཡང་ལྷོ་ཨ་ཕི་རི་ཀའི་གཞུང་ནས་༸གོང་ས་མཆོག་ལ་ཐོངས་ཆན་མ་ཕུལ་བའི་གནས་སྟངས་བྱུང་ཡོད། དེ་ཚོའི་དབར་འགྱུར་བ་གང་འདྲ་ཞིག་བྱུང་ཡོད་དམ།
ལན། བརྒྱུད་རིམ་འདི་ང་ཚོས་ལྷོ་ཨ་ཕི་རི་ཀའི་གཞུང་གི་ཆབ་སྲིད་ཀྱི་ལངས་ཕྱོགས་ལ་དགོངས་པ་བཞེས་དགོས་པ་གཅིག་དང་། གཉིས་ནས་ལྷོ་ཨ་ཕི་རི་ཀའི་ཨེ་ཨན་སི་(ANC)ཆབ་སྲིད་ཚོགས་པའི་གཞུང་དེ་མང་མོས་ཀྱི་འདེམས་བསྐོ་བྱུང་བའི་གཞུང་ཞིག་རེད། ཨེ་ཨན་སི་ཆབ་སྲིད་ཚོགས་པའི་གཞུང་གི་ལྟ་བ་དང་ལངས་ཕྱོགས་དེ་དག་ཤེས་དགོས་ཀྱི་ཡོད། གནད་དོན་གསུམ་པ་དེ་ནེལ་སོན་མན་ཌེ་ལ་མཆོག་དང་ཡི་ཤུའི་ཆོས་དཔོན་ཊུ་ཊུ་མཆོག་ལ་ལྷོ་ཨ་ཕི་རི་ཀའི་གཞུང་ཕྱོགས་ནས་ག་ཚོད་ཆ་འཇོག་གནང་གི་ཡོད་མེད་ཀྱི་གནད་དོན་ཆགས་ཡོད། ཨེ་ཨན་སི་ལ་ཆ་བཞག་ན་གཞི་རྩའི་ཨེ་ཨན་སི་ཆབ་སྲིད་ཚོགས་པའི་ལྟ་བ་དེ་སྤྱི་ཚོགས་རིང་ལུགས་རེད། ཨེ་ཨན་སི་དང་ནེལ་སོན་མན་ཌེ་ལ་མཆོག་ཁོང་ཚོས་རང་དབང་དང་མི་རིགས་འཐབ་རྩོད་བྱེད་སྐབས་རྒྱ་ནག་དང་འབྲེལ་བ་ཤུགས་ཆེན་པོ་ཡོད། དེར་བརྟེན་རྒྱ་ནག་དང་ཨེ་ཨན་སིའི་ལྟ་བ་གང་འཚམ་མཐུན་གྱི་ཡོད། འོན་ཀྱང་མི་རིགས་དཀར་པོའི་གཞུང་ཡིན་སྐབས་ལྷོ་ཨ་ཕི་རི་ཀའི་གཞུང་དེ་ཐེ་ཝན་གཞུང་དང་འབྲེལ་བ་ཡོད་པ་ལས་རྒྱ་ནག་གཞུང་དང་འབྲེལ་བ་མེད། ཕྱི་ལོ་ ༡༩༩༧ ཟླ་ ༨ པའི་ནང་ང་ཚོས་དོན་གཅོད་འཛུགས་སྐབས་ལྷོ་ཨ་ཕི་རི་ཀའི་གཞུང་དེ་ཐེ་ཝན་གཞུང་དང་འབྲེལ་བ་ཡོད་པ་ལས་རྒྱ་ནག་གཞུང་དང་འབྲེལ་བ་མེད། ལྷོ་ཨ་ཕི་རི་ཀའི་གཞུང་གིས་ཐེ་ཝན་གཞུང་དང་འབྲེལ་བ་བཞག་ནས་རྒྱ་ནག་གཞུང་དང་འབྲེལ་བ་བྱེད་རྒྱུ་དེ་ཕྱི་ལོ་ ༡༩༩༨ ལོར་བྱུང་བ་རེད།
དེར་བརྟེན་ཨེ་ཨན་སི་ཚོགས་པ་དང་ལྷོ་ཨ་ཕི་རི་ཀའི་གཞུང་གིས་རྒྱ་ནག་གཞུང་ལ་འབྲེལ་བ་བྱེད་སྟངས་དེ་གནམ་འགྱུར་དེ་ནས་གསལ་པོ་རེད། གཉིས་ནས་ལྷོ་ཨ་ཕི་རི་ཀའི་གཞུང་དང་རྒྱ་ནག་གཞུང་དབར་འབྲེལ་བ་བྱེད་སྐབས་ང་ཡུལ་དེར་ཡོད། ཐེ་ཝན་གཞུང་དང་རྒྱ་ནག་གཞུང་། ལྷོ་ཨ་ཕི་རི་ཀའི་དབར་འབྲེལ་བ་དམ་ཟབ་ཡོང་རྒྱུར་འབད་བརྩོན་ག་ཚོད་བྱེད་མ་བྱེད་ང་ཚོས་གསལ་པོ་ཤེས་ཀྱི་ཡོད། སྐབས་རེ་ཐེ་ཝན་ཕྱོགས་ནས་ལྷོ་ཨ་ཕི་རི་ཀའི་གྲོས་ཚོགས་འཐུས་མི་ཉིས་བརྒྱ་ཙམ་གདན་ཞུ་བྱེད་སྐབས། རྒྱ་ནག་གཞུང་གིས་ལྷོ་ཨ་ཕི་རི་ཀའི་གྲོས་ཚོགས་འཐུས་མི་ཉིས་བརྒྱ་ལྔ་བཅུ་ཙམ་གདན་ཞུ་བྱེད་ཀྱི་ཡོད། གང་ལྟར་ཕན་ཚུར་དབར་འགྲན་བསྡུར་དང་གནོན་ཤུགས་ཧ་ཅང་ཤུགས་ཆེན་སྤྲོད་རེས་བྱས་པའི་རྐྱེན་གྱི་མཐར་ལྷོ་ཨ་ཕི་རི་ཀ་དང་རྒྱ་ནག་དབར་འབྲེལ་བ་བྱུང་བ་རེད། དེར་བརྟེན་རིམ་པས་རྒྱ་ནག་གི་གནོན་ཤུགས་ཤུགས་ཆེ་རུ་ཕྱིན་པ་གསལ་པོ་རེད།
དཔེར་ན། ཕྱི་ལོ་ ༡༩༩༩ ལོར་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ཨི་སི་རེལ་དང་ལྷོ་ཨ་ཕི་རི་ཀར་ཆིབས་སྒྱུར་བསྐྱངས་པ་རེད། སྐབས་དེར་ང་ཡང་ལྷོ་ཨ་ཕི་རི་ཀར་ཡོད། སྐབས་དེར་སྲིད་འཛིན་ཊ་བྷོ་ཨེམ་བྷེ་ཀི་མཆོག་དང་ལྷན་མཇལ་འཕྲད་ཀྱི་དུས་ཚོད་བཟོས་ཚར་ཡང་། ཆིབས་སྒྱུར་བསྐྱང་ལ་ཉེ་བའི་སྐབས་འགྱུར་བ་ཕྱིན་ཏེ་མཇལ་འཕྲད་བྱུང་མེད། ཕྱི་ལོ་ ༡༩༩༩ ནས་ནེལ་སོན་མན་ཌེ་ལ་མཆོག་སྲིད་འཛིན་ཆགས་མེད། དེ་བཞིན་ཡི་ཤུའི་ཆོས་དཔོན་ཊུ་ཊུ་མཆོག་སྤྱིར་ཁོང་ཆོས་པ་དང་མི་རིགས་དང་རྒྱལ་ཁབ་ཆེད་འཐབ་རྩོད་པ་ཧ་ཅང་སྙན་གྲགས་ཅན་རེད། འོན་ཀྱང་ཆབ་སྲིད་ཀྱི་ཐོག་ཁོང་གི་ནུས་ཤུགས་མེད་པ་གསལ་པོ་ཇི་ལྟར་ཆགས་པ་དེ་ཁོང་གི་སྐྱེས་སྐར་སྐབས་༸གོང་ས་མཆོག་གདན་ཞུ་གནང་ཡང་། ལྷོ་ཨ་ཕི་རི་ཀའི་གཞུང་གིས་དུས་ཡུན་རིང་པོ་ཞིག་ཡ་ལན་མེད་པའི་ཐོག་མཐར་ཆིབས་སྒྱུར་བསྐྱངས་མ་ཐུབ་པའི་གནས་སྟངས་ཆགས་རྒྱུ་དེ་ལྷོ་ཨ་ཕི་རི་ཀའི་གཞུང་འཛིན་ཚོགས་པ་ཨེ་ཨན་སིའི་ཆབ་སྲིད་ཚོགས་པའི་ལྟ་བ་དང་། དེ་བཞིན་དེང་སང་ལྷོ་ཨ་ཕི་རི་ཀ་དང་རྒྱ་ནག་དབར་གྱི་འབྲེལ་བ་དམ་ཟབ། རྒྱ་ནག་གིས་ལྷོ་ཨ་ཕི་རི་ཀའི་ཐོག་གནོན་ཤུགས་ཆེན་པོ་ཡོད་པ་གསལ་པོ་ཆགས་ཡོད། ཅེས་གསུངས་ཡོད།
གསར་གནས།
ཨ་རིའི་སིན་སིན་ན་ཊི་གྲོང་ཁྱེར་གྱི་སྤྱི་ཁྱབ་པ་བོད་རིགས་ཨ་རི་བ་ཨཕ་ཏཱཕ་ཀརྨ་པུ་རེ་ཝལ་མཆོག་བོད་མི་མང་སྤྱི་འཐུས་ལྷན་ཁང་དུ་འཚམས་གཟིགས་སུ་ཕེབས་པ།
༢༠༢༢-༡༢-༠༥
དཔལ་ལྡན་ཚོགས་གཙོ་མཆོག་གིས་གཙོས་ཆོས་བརྒྱུད་ཁག་གི་སྤྱི་འཐུས་རྒྱུན་ལས་ཁག་ཅིག་གནས་མཆོག་རྡོ་རྗེ་གདན་དུ་གཞུང་འབྲེལ་ཕྱོགས་ཕེབས་གནང་གཏན་ཁེལ་བ།
༢༠༢༢-༡༢-༠༥
ཤེས་རིག་ལས་ཁུངས་ནས་ཁྱིམ་ཚང་ཨ་མ་རྣམས་ལ་བྱིས་པའི་ཀློག་རྩལ་དང་འབྲེལ་བའི་ཟབ་སྦྱོང་གནང་བ།
༢༠༢༢-༡༢-༠༥
དཔལ་ལྡན་བོད་མི་མང་སྤྱི་འཐུས་ཚོགས་གཞོན་སྒྲོལ་མ་ཚེ་རིང་མཆོག་རྒྱ་གར་རྒྱལ་ས་ལྡི་ལིར་རྟེན་གཞི་བྱས་པའི་ཧྥིན་ལན་ཌི་གཞུང་ཚབ་ཁང་དུ་ཧྥིན་ལན་ཌི་རྒྱལ་ཁབ་རང་བཙན་ཉིན་མོ་སྲུང་བརྩིའི་ཐོག་ཆེད་ཕེབས་གནང་བ།
༢༠༢༢-༡༢-༠༥
འབྲེལ་གནས།
ཧི་མཱ་ཅལ་མངའ་སྡེའི་སྤྱི་ཁྱབ་བློན་ཆེན་ཇ་ཡ་རཱམ་ཋཱ་ཀུར་མཆོག་གིས་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ལ་མཇལ་བཅར་ཞུས་པ།
༢༠༢༢-༡༢-༠༤
ཨ་རིའི་གྲོས་ཚོགས་འཐུས་མི་སྐུ་ཞབས་ཇིམ་མེག་གྷོ་ཝན་མཆོག་དང་སྐུ་ཞབས་ཇེབ་མེག་ལེ་མཆོག་གིས་མཉམ་འབྲེལ་རྒྱལ་ཚོགས་ལ་བོད་ནང་གི་གཏན་འཇགས་སློབ་གྲྭའི་གནས་སྟངས་སྐོར་རྟོག་ཞིབ་གནང་དགོས་པའི་ཞུ་ཡིག་ཕུལ་བ།